ÅR C

**2. SØNDAG I FASTEN**

P: Kære kristne! Den skæbne, som ramte Jesus i Jerusalem, var ikke tilfældig eller uden mening. Lad os bede om indsigt i Guds dybe mysterier:

1. At Kirken aldrig må holde op med at grunde over,

hvem Jesus er, og over hans død og opstandelse.

Derom beder vi.

A: Herre, hør vor bøn.

2. At de, som har ansvaret for

at skabe et godt jordisk samfund,

ikke må forledes til at tro,

at det kan erstatte den himmelske ægte herlighed.

Derom beder vi.

A: Herre, hør vor bøn.

3. At de, som lever under vanskelige jordiske kår,

må finde trøst i håbet om den kommende herlighed.

Derom beder vi.

A: Herre, hør vor bøn.

4. At vi må sætte vor lid til de løfter, Gud giver

gennem sine mange forskellige hellige handlinger,

han, som sluttede pagt med Abraham.

Derom beder vi.

A: Herre, hør vor bøn.

P: Herre Gud, himmelske Fader,

du, som allerede forlængst har åbenbaret dine løfter,

giv, at vi i dag må trænge dybere ind i budskabet

om Jesu fornedrelse og herlighed.

Ved Kristus, vor Herre.

A: Amen.